ദേശീയ പാത വികസനം നഷ്ടപരിഹാരത്തിന് പ്രത്യേക പാക്കേജ് ആലപ്പുഴ ജില്ലയിലെ പുനരധിവാസത്തിന് ദേശീയപാത അതോറിട്ടി പ്രത്യേക പാക്കേജ് നടപ്പാക്കാന് പദ്ധതി തയ്യാറാക്കുന്നു. സ്ഥലം ഏറ്റെടുക്കുമ്ബോള് വീട് നഷ്ടപെടുന്നവര്ക്ക്, പദ്ധതി പ്രകാരം പുതിയ വീട് നിര്മ്മിക്കുന്നതിന് 2.36ലക്ഷം രൂപ ലഭിക്കും. പ്രധാനമന്ത്രി ആവാസ് യോജന പദ്ധതിയില് ഉള്പ്പെടുത്തി 1.5ലക്ഷം രൂപയും സാധനങ്ങള് മാറ്റുന്നതിന് 50,000രൂപയും ജീവനോപാധികള്ക്കായി 36,000രൂപയും ചേര്ത്താണ് സഹായം. ജില്ലയില് പാത വികസനത്തിന് 107 ഹെക്ടര് സ്ഥലമാണ് വേണ്ടത്. ഇത്രയും സ്ഥലത്തു നിന്ന് 4354 കെട്ടിടങ്ങള് പൊളിച്ചു മാറ്റണം. ഇതില് 40 ശതമാനവും താമസക്കാരാണ്. വീട് പൂര്ണ്ണമായോ ഭാഗികമായോ നഷ്ടപ്പെടുന്നവരാണ് പ്രത്യേക പാക്കേജില് ഉള്പ്പെടുക. ഇങ്ങനെയുള്ളവരുടെ പട്ടിക ബന്ധപ്പെട്ട എല്.എ തഹസില്ദാര്മാര് തയ്യാറാക്കും. പട്ടിക കളക്ടര് ചെയര്മാനാനായുള്ള സമിതി പരിശോധിച്ച് അര്ഹരായവരുടെ ലിസ്റ്റ് തയ്യാറാക്കും. തുടര്ന്ന് ഇവര്ക്കുള്ള നഷ്ടപരിഹാര തുക കൈമാറുന്നതായിരിക്കും.The post ദേശീയ പാത വികസനം നഷ്ടപരിഹാരത്തിന് പ്രത്യേക പാക്കേജ് first appeared on MalayalamExpressOnline.